Ye un árbol caducifoliu de tamañu mediu, de 8 a 15 m d'altor, col tueru rectu y curtiu; la copa algama los 4 a 8 m de diámetru, en forma de sombriella. Les fueyes son opuestes, compuestes, con peciolos llargos, imparipinnaes, de 15 a 45 cm de llargor; los foliolos son ovales, acuminaos, de 2 a 5 cm de llargu, de color verde escuru pol fexe y más claru nel viesu, col marxe serrucháu; amarillean y cayen a empiezos del seronda.